Hello Kuopio

Kesäperjantait ihan Peppinä!
2026-06-26 13:00 - 15:00, 2026-07-03 13:00 - 15:00, 2026-07-10 13:00 - 15:00, 2026-07-17 13:00 - 15:00, 2026-07-24 13:00 - 15:00, 2026-07-31 13:00 - 15:00 (Europe/Helsinki) | Kauppakeskus Matkus, Matkuksentie 60, Kuopio, 70800, Suomi
Tänä kesänä Peppi Pitkätossu laittaa Matkuksen vinksin vonksin ja kutsuu kaikki mukaan hauskanpitoon. Luvassa on Peppi-teemaista ohjelmaa joka perjantai, leikkejä, kesäisiä ostoksia ja lystikästä meininkiä koko suven ajan. Käy peremmälle Huvikumpu-tunnelmaan!
Järjestämme kesä- ja heinäkuussa joka perjantai klo 13–15 mukavaa Pepin inspiroimaa, kaikille avointa ja maksutonta ohjelmaa!
5.6. Pepin sirkuskoulu
12.6. Pepin kepparirata
(19.6. juhannus – Matkus suljettu)
26.6. Pepin sirkuskoulu
3.7. Pepin kepparirata
10.7. Pepin aarrejahti
17.7. Pepin sirkuskoulu
24.7. Pepin kepparirata
31.7. Pepin aarrejahti (samaan aikaan myös Kuopio Cup -avajaiset ja paljon iloista ohjelmaa!)
Pepin sirkuskoulu
Terrrrrrrrvetuloa Pepin maksuttomaan sirkuskouluun, joka toteutetaan yhdessä upean Kuopion sirkuksen kanssa! Tässä koulussa saa hyppiä, heilua ja olla ihan heikun keikun. Sirkuskouluun voi saapua nonstopina kahden tunnin ajan. Alle kouluikäisillä tulee olla oma huoltaja mukana. Elohuone, 2.krs.
Pepin kepparirata
Hyppää keppariradalle! Peppi ratsastaa usein hevosellaan, aina valmiina uusiin seikkailuihin! Tartu sinäkin keppihevoseen ja lähde mukaan menoon. Nyt on aika ratsastaa, hypätä ja kokeilla taitoja keppihevosradalla. Radat erikseen pienemmille ja harjaantuneemmille. Voit tuoda oman hevosen tai lainata keppihevosta. Yhteistyössä Kuopion 4H-yhdistys. Elohuone, 2.krs.
Pepin aarrejahti
Käy aarrejahtiin! Peppi on piilottanut vinkkejä eri puolille Matkusta. Ratkaisetko kimuranttiudet – saat palkinnoksi kultakolikon ja voit osallistua 100 euron lahjakortin arvontaan! Lähtöpiste Korttelin edustalla, 2.krs.
Muutokset mahdollisia.

Kuopio Cupin avajaiset Matkuksessa
2026-07-31 12:00 - 19:00
Kaupunkimme valtaa 31.7.–2.8. mahtava junnufutareiden energia, kun Kuopio Cupin aikana tuhannet jalkapalloilijat perheineen saapuvat turnaukseen! Kuopio Cup potkaistaan vauhdilla käyntiin Matkuksessa perjantaina 31.7. Avajaispäivän tähtinä meillä loistavat Ilaripro sekä yleisön toiveartistit Senen veljekset Adi ja Diogi! Luvassa myös meet & greetit. Kaikille avoin ja ilmainen tapahtuma tarjoaa päivän aikana kilpailuja, musiikkia, aktiviteetteja, tarjouksia ja monenmoista mukavaa Matkuksessa – tervetuloa mukaan, meillä on vapaus palloilla!
Avajaisten ohjelma
– Klo 12–18 joukkueiden ilmoittautuminen infopisteellä, 1.krs, D-oven läheisyys
– Klo 12–18 Kuopio Cupin & Matkuksen yhteistyökumppaneiden toiminta- ja esittelypisteitä & Business Zone, 1.krs
– Klo 12–18 DJ Mico nostaa tunnelmaa
– Klo 14–16 KuPSin pelaajia tavattavissa
– Klo 15.30-16.30 Ilaripro meet & greet 1. kerroksessa – tervetuloa hiomaan temppuja ja ottamaan yhteiskuva!
– Klo 17–17.30 Ilaripro lavashow – Ilari lämmittelee Kuopio Cup -kansan innostavalla show’lla, Elohuone, 2.krs
– Klo 18 Avaussanat ja -juhlallisuudet & Adin ja Diogin keikka, Elohuone, 2. krs
– Avajaisten jälkeen Adin ja Diogin meet & greet!
Ilaripro on suomalainen urheiluvaikuttaja ja sisällöntuottaja, joka tunnetaan erityisesti sporttisista ja innostavista futisvideoistaan. Urheilusta ja hyvinvoinnista kiinnostunut Ilari on tehnyt jalkapalloaiheista sisältöä jo yli 15 vuoden ajan, ja laji on ollut iso osa hänen elämäänsä lapsuudesta asti. Tule tapaamaan Ilaria meet & greetiin sekä oppimaan uusia taitoja Matkukseen!
Senen veljekset Adi ja Diogi (Robin Sene) ovat Siilinjärveltä ponnistavia rap-artisteja, jotka valloittavat mahtavalla live-energiallaan, voimaannuttavalla musiikilla ja poikkeuksellisella tarinankerronnalla. Tule nauttimaan keikasta ja moikkaamaan sen jälkeen meet & greetiin!

Kuopio Maraton
2026-08-29
Kuopio Maraton kokee monia uudistuksia! Hyvänmielen juoksutapahtuman tapahtuma-alue siirtyy Kauppakeskus Matkuksen alueelle. Tämän lisäksi Kuopio Maraton juostaan 1/2 maraton reitillä.
Reitti kulkee Leväsellä, Jynkässä, Petosella, Pitkälahdessa ja Hiltulanlahdessa. Tapahtuman lähtö ja maali sijaitsevat Kauppakeskus Matkuksen alueella, joka tarjoaa erinomaiset tilat ja palvelut niin osallistujille kuin kannustajillekin.
Kuopio Maratonissa on mahdollista juosta maraton, puolimaraton, neljännesmaraton ja maratonviesti (neljän-kahdeksan hengen viestikisa). Maratonmatka nimetään viime kesänä menehtyneen juoksijan ja tapahtumakehittäjän Ari Järveläisen muistomatkaksi. Viime vuonna lanseeratulla ENJOY-matkalla (sarja ilman ajanottoa) voi juosta tai kävellä 10 tai 5 km. Suosittu lasten Pikkujätti-minimaraton järjestetään myös isompana kuin koskaan.
Ilmoittaudu mukaan!
Katso myös:

Mukavin majoitus

Syö ja juo

Tapahtumakalenteri
